
Ministru kabineta rīkojums Nr. 557
Rīgā 2022. gada 18. augustā (prot. Nr. 40 18. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 142 339 euro, tai skaitā:
· 1. 123 053 euro pārskaitīšanai biedrībai "Latvijas Basketbola savienība", lai sniegtu atbalstu Ukrainas Basketbola federācijai un segtu izdevumus, kas saistīti ar Ukrainas nacionālās izlases sagatavošanu un dalību 2023. gada Pasaules kausa izcīņas kvalifikācijas turnīra 2022. gada augusta spēļu ciklā.
· 2. 10 286 euro pārskaitīšanai biedrībai "Latvijas Tenisa savienība", lai segtu izdevumus, kas saistīti ar Deivisa kausa sacensību – spēles ar Dominikānas Republikas izlasi – organizēšanu Latvijā (Jūrmalā) 2022. gada septembrī.
· 3. 9 000 euro pārskaitīšanai biedrībai "Latvijas Peldēšanas federācija", lai segtu izdevumus, kas saistīti ar sportistu un treneru dalību 2022. gada pasaules čempionātā peldēšanā 25 metru peldbaseinā.

